Nygift

Nygift (originaltittel: ) er en svensk filmkomedie fra 1941, i regi av Sigurd Wallén. Hovedrollene spilles av Sture Lagerwall og norske Vibeke Falk. Det var hennes første rolle i en svensk film.

Nygift ble filmet senhøsten 1940 i AB Centrumateljéerna i Stockholm.

 Handling 
Unge arkitekt Gunnar Bergstrand gifter seg med norske Eva mot foreldrenes vilje. Gunnars far, som eier et bygningsfirma, mener at han er for ung til å gifte seg og til å overta firmaet. Evas mor, som har en skilsmisse bak seg, vil ikke at datteren skal forhaste seg. 
et nygifte paret flytter inn i et hus på Gärdet i Stockholm, hvor de får psykoanalytikeren dr. Albert Lundberg og hans elegante hustru Cecilia
som naboer. Hun er forøvrig én av Gunnars tidligere venninner. Det duker opp både for sjalusi- og forsoningsscener.

Gunnar, som er trett av å gå mer eller mindre som springgutt på farens kontor, slutter for å begynne og gjøre egne forretninger. I stedet tar Eva seg en jobb på kontoret, selv om ektemannen vil at hun bare skal være husmor. 

Plutselig får Gunnar en så stor suksess i sin nye virksomhet at hans far trekker seg tilbake og overlater styringen av sitt firma til ham. Når Eva en dag kommer til kontoret blir hun sporenstreks sagt opp den nye sjefen, ektemannen Gunnar. Hennes plass skal heretter være i deres hjem.

 I rollene (kun krediterte) 
Vibeke Falk - Eva Bergstrand 
Sture Lagerwall - Gunnar Bergstrand, hennes mann, arkitekt 
Margit Manstad - Doktorinne Cecilia Lundberg, skuespillerinne 
Stig Järrel - Doktor Albert Lundberg, hennes mann, psykoanalytiker 
Sigurd Wallén - Ingeniør Axel Bergstrand, Gunnars far, byggmester 
Joachim Holst-Jensen - Stein Gundersen, Evas far 
Einar Axelsson - Ingeniør Oskar Magnusson 
Gull Natorp - Ella Gundersen, Evas mor 
Sigurd Magnussøn - Fabrikant Fritjof Jensen 
Erik Rosén - Kamrer Lundin 
Sven Bertil Norberg - Erik «Kirre» Jansson, arkitekt
Artur Cederborgh - Kirres far 
Millan Fjellström - Fru Karlsson 
Emil Fjellström - Karlsson, hennes mann, portvakt

 Referanser 

 Eksterne lenker 


Kategori:Filmer fra 1941
Kategori:Svenske filmkomedier
Kategori:Sort-hvitt-filmer
Kategori:Svenskspråklige filmer
Kategori:Filmer regissert av Sigurd Wallén